[{"text_idx": "#000000", "text": "AvalehtFOOKUSESMaailma 85. reket ma\u0308ngib Prantsusmaa lahtiste poolfinaalis!"}, {"text_idx": "#000001", "text": "Maailma 85. reket ma\u0308ngib Prantsusmaa lahtiste poolfinaalis!"}, {"text_idx": "#000002", "text": "Share this postClose sharing boxMaailma 85. reket ma\u0308ngib Prantsusmaa lahtiste poolfinaalis!TwitterFacebookLinkedIn"}, {"text_idx": "#000004", "text": "Prantsusmaa lahtiste meistrivo\u0303istluste naiste u\u0308ksikma\u0308ngus on olnud juba piisavalt palju u\u0308llatusi, ent ilmselt on neist seni suurim maailma 85. reketi Tamara Zidans\u030ceki (Sloveenia) jo\u0303udmine poolfinaali."}, {"text_idx": "#000005", "text": "Kui aga vo\u0303rrelda eelmise aasta sama turniiriga, siis polegi Zidans\u030ceki saavutuses midagi erilist, sest mullu jo\u0303udis ju argentiinlanna Nadia Podoroska poolfinaali maailma 131. reketina. Pisut vo\u0303ib nu\u0308u\u0308d rahuneda ka maailma 7. reket Bianca Andreescu (Kanada), kes esimeses ringis kaotas Zidans\u030cekile otsustavas setis 7:9 \u2013 ja\u0308relikult loosiga ei vedanud. Veerandfinaalis tuli Zidans\u030cekil teist korda ma\u0308ngida tavalisest pikem otsustav sett, kui ta alistas Paula Badosa (Hispaania, 33) 7:5, 4:6, 8:6."}, {"text_idx": "#000006", "text": "Zidans\u030cekist sai esimene Sloveenia tennisist, kes jo\u0303udnud suure sla\u0308mmi turniiril poolfinaali, kuid mitte esimene sloveenlanna. Nimelt vo\u0303itis 1977. aastal Roland Garrosis Mariboris su\u0308ndinud Mima Jaus\u030covec, kes on ka sloveenlanna, aga esindas tookrod Jugoslaaviat."}, {"text_idx": "#000007", "text": "Badosa oli selles ma\u0308ngus favoriit ja ta asus ka esimeses setis kahe murdega juhtima 3:0, aga Zidans\u030cek viigistas 3:3 ja hiljem vo\u0303itis seti. Teises setis la\u0308ks vastupidi \u2013 Zidans\u030cek juhtis 4:2, aga neli viimast geimi kuulusid Badosale. Otsustavas setis oli murdeid ko\u0303ige va\u0308hem \u2013 seisuni 6:6 kummalgi u\u0308ks. Sellel seisul ei kasutanud Badosa kolme murdepalli ja siis kaotas oma servi. \u201cSee oli meile mo\u0303lemale esimene vo\u0303imalus poolfinaali jo\u0303uda, kuid tundus, et suutsin paremini na\u0308rvidega hakkama saada ja ennast kokku vo\u0303tta,\u201d u\u0308tles Zidans\u030cek. Enam-va\u0308hem sama tunnistas ka Badosa, kes leidis, et kaotas ainult liigse na\u0308rveerimise to\u0303ttu. \u201cOlin na\u0308rvis alates eelmisest o\u0303htust ning ei saanudki sellest u\u0308le,\u201d u\u0308tles hispaalanna."}, {"text_idx": "#000008", "text": "Ei saaks just o\u0308elda, et ka Anastassia Pavljuts\u030cenkova (Venemaa, 31) jo\u0303udmine poolfinaali poleks u\u0308llatus, ent tema puhul on tegemist siiski kogenud tennisistiga, kellele suure sla\u0308mmi veerandfinaalis ma\u0308ngimine polnud midagi uut. Nimelt oli Pavljuts\u030cenkova varem ma\u0308nginud kuues veerandfinaalis (sama palju nagu Kaia Kanepi), neist esimesel kahel juhul juba aastal 2011 (Prantsusmaa lahtised ja US Open) ning viimati 2020. aasta Australian Openil. Lisaks on Pavljuts\u030cenkova kolmekordne juunioride sla\u0308mmivo\u0303itja ja 12 WTA tiitli omanik. Antud juhul lihtsalt pikk ootus kandis vilja, kui venelanna alistas ta\u0308na Jelena Ro\u0303bakina (Kasahstan) 6:7, 6:2, 9:7. Pavljuts\u030cenkova heast tasemest ra\u0308a\u0308givad ka 44 a\u0308ralo\u0308o\u0308ki ja 28 lihtviga ehk koguni +16 selles arvestuses."}, {"text_idx": "#000010", "text": "Selge, et kogenud Pavljuts\u030cenkova on hetkel suurem soosik jo\u0303udmaks finaali, aga enamik asjatundjaid siiski arvab, et turniiri vo\u0303itja tuleb tabeli teiselt poolelt, silmas peetakse eelko\u0303ige tiitlikaitsja Iga Swiatekit (Poola, 8)."}, {"text_idx": "#000018", "text": "Adelaide 2 WTA turniiril poolfinaale ei toimunudki"}, {"text_idx": "#000020", "text": "Anett Kontaveit suutis vastase servirahe alt va\u0308lja tulla, kuid siis vajus ise a\u0308ra"}, {"text_idx": "#000022", "text": "TennisNet.ee \u2013 mis? miks? ja kellele?"}]